**Тема: Расул Х1амзатовасул г1умру ва творчество.**

1. **Рахъун ч1ун кеч1 ах1ула .**

**Учитель :** Лъимал, гьаб нилъеца ах1араб «Маг1арулазул гимн» лъица хъвараб?

**Лъимал :** «Маг1арулазул гимн» хъвана Дагъистаналъул халкъияв шаг1ир Расул Х1амзатовас.

**Учитель :** Щай нилъецажакасеб дарсида Расул Х1амзатовасул бицизе бугеб»

 **Лъимал :** Исана гьесул т1убалеб буго 95 сон.

**Учитель** : Бит1ун буго, лъимал.

**Нилъер дарсил тема:** Расул Х1амзатовасул г1умру ва творчество.

**Дарсил мурад буго :**

-Расул Х1амзатовасул биография гъваридго малъи.
-Гьесул асаразде рокьи бижизаби.

-Гьел асаразул мисалаздалъун Ват1аналдехун ва рахьдал мац1алдехун рокьи ва адаб бижизаби.

  **2.Презентация . Расул Х1амзатовасул г1умру.**

 Дагъистаналъул халкъияв шаг1ир. Философ. Лирик. Дипломат. Хунзахъ районалъул Ц1адаса росулъа Ц1адаса Х1амзатил вас Расул Х1амзатов гьавуна 8 сентябралда 1923 соналъ. Гьев кола Х1амзатил лъабабилев вас. Расулил к1иявго к1удияв вац рагъдаса вуссинч1о.

 Ц1адаса Х1амзатица гьит1инаб къоялдаса нахъа гьесие ц1алулаан жиндирго куч1дул- гьелги Расулида рек1ехъе лъалаан. Т1оцебесеб кеч1 Расулица хъвана ич1го сон бугеб мехалъ. Анкьабилеб классалда ц1алулев вугеб мехалдаго бахъана Расулил т1оцебесеб кеч1 газеталда. Расулил куч1дул рахъизе байбихьана Хунзахъ районалъул газеталда ва Буйнакск шагьаралда.

 Расулица лъуг1изабуна Буйнахъск педучилище. Хадув росулъ учителлъун х1алт1ана.

 К1иго соналдаса росун жиндирго куч1дулгун Расул ана Максим Горькиясул ц1аралда бугеб Литературияб институталде ц1ализе. Институталда экзамен кьолелъул, диктант бук1ана баг1араб шакъиялъул ц1ун. Гьесул шиг1раби хъвазе бегеб гьуар бихьун, к1ийил щваниги гьев ц1ализе восана.

 Гьит1инго бокьулаан Расулилие г1урус литература ц1ализе. Инсуца т1амулаан гьев росдал г1адамазе Х1аж1имурадил ц1ализе, маг1арул мац1алде гьебги буссинабун . Маг1арул мац1алда буссинабуна Расулица Лермонтовасул, Пушкинил, Блокил,Есенинил асарал.

 1950 соналъ, институт лъугьун хадуб, гьев Москваялда ч1еч1ого, Дагъистаналда вуссана.

 1947 соналъ Расулил г1урус мац1алда хъвараб т1оцебесеб т1ехь къват1ибе биччана. Расул Х1амзатовас хъвана г1емерал асарал: куч1дул,поэмаби,къисаби.

 Расулил вахъана к1удияв шаг1ир, гьесул асарал рокьулел руго, маг1арулазе гуребги, дунялалъулго миллионал г1адамазе. Гьев кола позт планеты.

 Кинавниги «Поэт планеты» руго 25 шаг1ир. Гьезда гьоркьо нилъер маг1арухъ гьт1инаб Ц1ада росулъ гьавурав вас Расул.

 Москваялда чанго нухалъ бук1ана Расул Х1амзатовасул творческияб данделъи. Г1урусаз гьарулеб бук1ана: «Рахьдал мац1алда ц1але кеч1, раг1изе бокьун буго дур маг1арул мац1».

 Г1урус мац1алда к1алъазе г1емер гьунар бук1инч1ониги,к1алъай бук1ана рек1елъ босулеб г1адамазе бокьулъеб, гъваридаб, маг1на бугеб.

 Гьесие жиндиегоги бокьулеб бук1ана куч1дул ах1изе, кьурдизе.

 Махсараби гьаризе бокьулаан . Жиндирго г1унгут1абазда т1ад велъулев вук1ана, хасго мег1ералда т1ад.

 Расул Х1амзатовасе щвана г1емерал орденал, ва медалал. Россиялъул г1урусазда гьикъидал, кинаб сайгъат нужее дагъистаналдаса босилеб, гьез абулеб бук1ана Расулил куч1дузул т1ехь босеилан.

 Космосалда унел мехалъ, космонавтаз босулеб бук1ана гьесул т1ехь.

 2003 соналъ дунялда бищунго машгьурав маг1арулазул цевехъан Расул Х1амзатов нилъедаса ват1алъана. Жив хваниги Расулица нахъе тана кидаго к1очонарел асарал. Хваниги гьев нилъер рек1елъ ч1аго вуго.

 **3. Расул Х1амзатовасул видео.**

 **4. Расул Х1амзатовасул асаразул ц1арал.**

**Учитель :** Лъимал, кинал асарал хъварал Расулица. Нужеца иргаялда, цо-цо ккун ц1арал абе.

 **Класс к1иго группаялда бикьула. Гьезие иргаялда суалал кьола.**

 **5. Лъималаз куч1дул рек1ехъе рицула.**

 **Учитель :** Нужеда, лъимал, лъала Расулил куч1дул. Лъий бокьун бугеб рек1ехъе бицизе?

 **Куч1дул рек1ехъе рицун хадуб:**

**Учитель:** Иосиф Кобзоница гьикъун буго Роберт Рожденскиясда,ругищ Расулил шиг1раби маг1арул мац1алда г1урус мац1алда г1адин гъваридал. Роберт Рожденскияс абуна , маг1арул мац1алда бугеб шиг1рабазул гъварилъиги , маг1наги бащадабг1аги г1урус мац1алда цог1аги переводчикас буссинабич1о.

**6.Викторина. (интерактивкаялда).**

**Учитель :** Лъимал, гьаниб буго викторина . 4 вариан. Нужеца абе бит1араб вариант

 **7.Презентация. – Алиева П.**

**Учитель :** Рокъобе кьун бук1анаРасул Х1амзатовасул х1акъалъл информация х1адуризе. Пат1иматица х1адурана презентация. Нилъ гьелъухъ балагьила.

 **8.Презентация. Дагъистан.**

 **Учитель** : Расулида гьикъараб мехалъ, кин мун , гьит1инаб росулъа маг1арулав гьединаб борхалъуда вахизе к1вараб абун, гьес абуна: «Дун гьавуна борхатаб магарухъ бугеб росулъ. Гьанже дун халкъалъухъ г1одов рещт1ана».

Расулие ц1акъ хирияб бук1ана Дагъистан – нилъер Ват1ан, маг1арул мац1, маг1арул халкъ. Гьесие хириял рук1ана киналго г1адамал. Ват1аналде гьес гьаруна г1емер куч1дул. Гьаниб слайдазда нилъеда гьел рихьила. Нужеца дие кумек гьабе гьел ц1ализе.

**Лъималаз интерактивкаялдаса ц1алула.**

 **9.Обсуждение презентации.**

Лъимал,нужеда рихьана суратал, ц1алана куч1дул. Щиб нужеда бич1ч1араб, щиб бокьараб?

**Лъималаз бицуна:**

-Расул Х1амзатовас Ват1ан, эбел г1адин, эбел Ват1ан, г1адин к1одо гьарулел руго

-Расул Х1амзатовасе бокьула дунял, нилъер улка. Гьес гьел г1емерал куч1дулъ ах1ана.

-Расулие хирияб бук1ана маг1арухъ берцинаб т1абиг1ат, рорхатал муг1рул,

бах1арчияб халкъ.

-Расулие бокьун бук1ана Дагъистаналда рекъел, вацлъи, гьалмагълъи бук1изе. Гьелда хурхарал г1емерал асарал руго гьесул.

-Бокьула, дир гьит1инаб халкъ, Бокьула, дир к1удияб халкъ! - Абулел раг1абаздаса бихьулеб буго Расулица жиндирго гьит1инаб халкъ к1одо гьабулеб бугеблъи.

-Расулица эбел – Ват1аналде гьикъулеб буго жиндаса рази бугищ мун. Дирго ц1аралъе мустах1икъав вугищ дун абун.

-«Гьаб гIумруги ВатIанги бищизе кьуни — ВатIан бищила», - абуна шаг1ирас

-Лъараца рачунел бакъназул, ракьалдехун бугеб рокьиялъул хъвалеб буго.

-Расулица гьарулеб буго гьит1инаб халкъалъул к1удияб бах1арчилъи к1очозе тогеилан.

 **10.Кицаби. (иргаялда группабазе)**

**Учитель:**

Ват1аналде гьарурал Дагъистаналъул кинал кицаби лъалел нужеда?

**Лъимал** :

-Нилъер улка – эбел, чияр улка – бесдал эбел.

-Чияр бак1 бихьич1ого, нилъералъул къимат лъалареб.

-Ват1ан гьеч1ев чи , чед гьеч1еб таргьа.

-Ват1ан хириясе хвел бук1унаро.

-Ват1ан гьеч1ев чи – кьибил гьеч1еб гъвет1.

 **11. Кроссворд. (Чан бит1араб жаваб бугеб балагьула цоцазул)**

 **12. Викторина .**

**Учитель:** Лъимал, нужеца х1адурарал Расулил шиг1рабазул цо-цо куплет иргаялда ц1але. Цояб группаялъ ц1алула, цогиялъ гьеб шиг1руялъул ц1ар абула.

 **13. Кеч1 ах1ула.**

**Учитель:**Расулица хъварал куч1дул г1емер ах1ула сценабазда артистаз, школабазда ва цоги –цоги бак1азда. Нужеда кинал куч1дул лъалел, рач1а нилъецаги ахизе. Цояс байбихье, нужеда лъалеб кеч1 батани, киназго цадахъ ах1е.

 **14. Расул Х1амзатовасул творчествоялъул х1асил.**

**Учитель:** Расулица абулеб бук1ана : «Метер маг1арул мац1 хвезе батани, хваги дун жакъаго жаниб рак1 кьвагьун. Гьесие ц1акъ бокьлеб бук1ана маг1арул мац1. Амма г1урус мац1ги бокьулеб бук1ана гьесие. Расулица рик1к1улеб бук1ана г1урус мац1, г1урус халкъ гьеч1ого жив ц1ар раг1арав шаг1ир лъугьизе вук1инч1ила. Жив хут1изе вук1анила росдал шаг1ир.

**Учитель:** Лъимал , нужеда щиб Расулил х1акъалъул лъараб? Кинав чи вук1арав Расул Х1амзатов?

**Лъимал** :

-Расул Хамзатов вуго поэт планеты.

-Расул Х1амзатовасе бокьула махсараби гьаризе.

-Жиндирго г1унгут1абазда т1ад велъулев вук1ана, к1удияб мег1ералда т1ад.

-Къват1исел пачалихъаздаги гьесул г1емер гьудалзаби рук1ана.

-Дагъистаналда рач1арал гьалбазе сайгъаталъе кьолеб бук1ана Расул Х1амзатовас хъвараб шиг1рабазул сборник.

-Россиялъул г1урусаз гьарулеб бук1ана Расулил куч1дул жидее росеилан.

-Расул Х1амзатовасул г1емерал орденал ва медалал руго.

-Космонавтаз цадахъ росулел рук1ана Р. Х1амзатовасул шиг1раби.

-Маг1арул мац1алда руссинарулел рук1ана Пушкинил, Лермонтовасул, Блокил, Есенинил, Тихоновасул ва цогидал хъвадарухъабазул асарал.

-Расулил куч1дул ах1ула Ян Френкелас, Иосиф Кобзоница, София Ротаруца, Вахтанг Кикабидзеца ва цогидал артистаз.

-Расул Х1амзатовас хъвана «Кункъраби», «Маг1арулал», «Дир Дагъистан», «Дун гьавурав сон», «Дир ракь» ва жеги г1емерал асарал.

-Г1емерал асарал руго Ват1аналде, эбелалде, г1адамазул г1амал- хасияталде, маг1арул т1абиг1аталде, г1аданлъиялде, бах1арчияб халкъалде гьарурал.

-Дун ч1ух1ун вуго Расул Х1амзатов г1адинав шаг1ир Дагъистаналда , маг1арул хъизаналда гьавурав вугилан.

-Дица бутер къ1улула Расул Х1амзатовасе, гьес Дагъистаналъул халкъ ва маг1арул мац1 к1одогьабиялъухъ, борхатаб т1алъиялда борхизабиялъухъ.

**Учитель:** Лъик1 буго, лъимал.

 **15. Рефлексия .**

**Учитель:**

Лъимал , нужее бокьарабищ жакъасеб дарс? Щиб лъараб? Кинаб асар гьабураб? Щиб нужеца нужеего хайираб жо босараб? Щиб рак1алда ч1араб? Кинаб х1асил нилъеца гьабилеб?

**Лъимал** :

-Дида лъана Расул Х1амзатов ва гьесул куч1дул бат1и- бат1иял пачалихъазеги рокьулел рук1араллъи

-Расулица дунялалдаго бихьизабуна маг1арул мац1алъул берцинлъи , халкъалъул к1одолъи.

-Дие бокьун буго т1ад ч1ун маг1арул мац1 лъазабизе

-Дида кколеб буго Дагъистан бищун лъик1аб, бищун берцинаб бак1 бугилан.

-Дида кколеб буго маг1арул мац1алда г1адин берцинго, гъваридго цоги мац1азда гьеч1илан Расулица хъварал асарал.

-Дида цебе кколеб бук1ана маг1арул мац1 лъач1ониги бегьилилан. Гьанже дий бокьун буго маг1арул мац1 лъазе.

**Учитель:** Индейцаз абула, цин дунялалда раккана борхьал, цинги кинабго цогидаб.

Маг1арулаз абула, цин раккана ц1умал цинги кинабго цогидаб. Дица абулеб буго, цин раккана г1адамал. Цинги кинабго цогидаб. Хадуб цоял г1адамал борхьаздалъун сверана. Цогидадал ц1амаллъун лъугьана.

 **15. Баркала , лъимал, нужое. Нуж лъик1 х1алт1ана.**

-Щуил щвана Пат1иматие . Гьелъ лъик1аб презентация х1адурана;

Зульфияе, Х1алиматие…..

 **16. Рокъобе х1алт1и. Сочинение «Мац1 гьеч1они – гьеч1о миллат».**

 **17.Дарс лъуг1ана. Къо-мех лъик1.**